Skerðing fæðingarorlofs vegur að réttindum barna Barnaheill – Save the Children á Íslandi mótmæla hugmyndum , sem fram koma í frumvarpi til fjárlaga fyrir árið 2011 , um niðurskurð á fjárframlögum til Fæðingarorlofssjóðs sem og um styttingu fæðingarorlofsins . Slíkar hugmyndir vinna gegn markmiði laganna sem er m.a. að tryggja barni samvistir við báða foreldra og brjóta gegn ákvæðum Barnasáttmála Sameinuðu þjóðanna . Barnaheill – Save the Children á Íslandi mótmæla hugmyndum , sem fram koma í frumvarpi til fjárlaga fyrir árið 2011 , um niðurskurð á fjárframlögum til Fæðingarorlofssjóðs sem og um styttingu fæðingarorlofsins . Slíkar hugmyndir vinna gegn markmiði laganna sem er m.a. að tryggja barni samvistir við báða foreldra og brjóta gegn ákvæðum Barnasáttmála Sameinuðu þjóðanna . Setning laga nr. 95 / 2000 um fæðingar - og foreldraorlof voru róttækt skref í þá átt að auka hlut feðra við umönnun barna sinna . Samkvæmt markmiðssetningu laganna ( 2. gr. ) áttu þau annars vegar að tryggja barni samvistir bæði við föður og móður og hins vegar að gera bæði konum og körlum kleift að samræma fjölskyldu - og atvinnulíf . Í skýrslu Ingólfs V. Gíslasonar frá árinu 2007 , Fæðingar - og foreldraorlof á Íslandi , Þróun eftir lagasetninguna árið 2000 , kemur fram að breytingunum var afar vel tekið í samfélaginu og hafa feður nýtt sér þennan nýja rétt sinn í ríkari mæli en búist var við . Um 90% feðra nýta sér rétt til fæðingarorlofs og er meðal dagafjöldi þeirra 97 dagar . Viðhorf til stöðu og möguleika karla og kvenna varðandi fjölskyldulíf og heimili hafa breyst og staða feðra hefur styrkst . Á heildina litið hafa lögin um fæðingar - og foreldraorlof því sannað gildi sitt og haft jákvæð áhrif á íslenskt samfélag og stuðlað að því að auka og jafna möguleika karla og kvenna á að verja mikilvægum tíma með börnum þeirra . . Frá því að efnahagslegt hrun varð á Íslandi fyrir réttum tveimur árum , hafa greiðslur í fæðingarorlofi verið skertar í þrígang ; fyrst um áramót 2008 - 2009 með lækkun tekjutengingar úr rúmum 535 þúsundum í 400 þúsund krónur , 1. júlí 2009 úr 400 þúsundum í 350 þúsunum og um áramót 2009 - 2010 úr 350 þúsundum í 300 þúsund krónur . Allar líkur eru á því að frekari niðurskurður á greiðslum úr fæðingarorlofssjóði muni hafa áhrif á þátttöku feðra í umönnun barna sinna á fyrstu mánuðum þeirra . . Starfsmenn Fæðingarorlofssjóðs verða í auknu mæli varir við að feður fresti töku feðraorlofs eða stytti tímann þar sem þeir þora ekki eða hafa ekki efni á því að hverfa af vinnumarkaði til að sinna ungviði sínu . Allar hugmyndir um að skerða og stytta fæðingarorlofstímann vega að réttindum barna sem kveðið er á um í Barnasáttmála Sameinuðu þjóðanna og Ísland hefur staðfest . Þannig segir í 3. grein að allar ákvarðanir eða ráðstafanir yfirvalda er varða börn eigi að byggja á því sem börnum er fyrir bestu